बेसमेंट्स के रेस्टोरोंट में पुलिस का छापा, मजनुओं की जमकर धुनाई
सुभाषचौक के आसपास तंग हाल बेसमेंट्स में चल रहे रेस्टोरेंट काफी शाप्स पर शनिवार दोपहर को सिविल लाइन थाना पुलिस ने सर्च अभियान चलाया। यहां अंधेरे में बनाए गए बहुत छोटे-छोटे कैबिनों में पुलिस को युवक-युवतियां बैठे मिले। पुलिस को देखकर ये गिडग़ड़ाने लगे। माफी मांगने पर नसीहत देने के बाद लड़कियों को तो पुलिस ने छोड़ दिया पर लड़कों की जमकर खबर ली।
उन्हें पिटाई के बाद ही जाने दिया गया। सुभाष चौक के आसपास एटलस रोड पर कई कोचिंग कंप्यूटर सेंटर खुले हुए हैं। यहां पर सैकड़ों की संख्या में छात्र छात्राएं पढ़ने के लिए पहुंचते हैं। पुलिस का मानना है कि कुछ बच्चे क्लास से गोला मारकर इन अंधेरे वाली कैबिनों में बैठकर अपना भविष्य चौपट कर रहे हैं। उन्हें सही रास्ते पर लाने के लिए ही यह कार्रवाई की जा रही है। छापामार कार्रवाई का नेतृत्व सिविल लाइन निरीक्षक वीरेंद्र राव ने किया।
पुलिस के अधिकारी ने बताया कि नव युवक पहले इश्क के चक्कर में इस तरह के होटलों रेस्टोरेंट में जाते हैं। वह अपनी महिला मित्र को गिफ्ट आदि देने के लिए चैन स्नेचिंग, पर्स झपटने चोरी जैसे अपराधों की ओर मुड़ जाते हैं। यदि उन्हें शुरू में यह पता चल जाए कि वे गलत रास्ते में हैं तो अपराधों पर भी रोक लग सकती है। इसीलिए पुलिस अधिकारियों द्वारा यह कार्रवाई अमल में लाई जा रही है।
सुभाष चौक के पास के एक रेस्टोरेंट में जब पुलिस ने छापा मारा तो प्लाई से बनाए गए दस कैबिन में रोशनी के लिए एक छोटी सीएलएफ लगी हुई थी। इंस्पेक्टर वीरेंद्र राव ने रेस्टोरेंट संचालक की जमकर क्लास ली। उससे कहा ये कैबिन दो घंटे में हट चाहिए। रोशनी की पर्याप्त व्यवस्था करो नहीं तो ठीक नहीं होगा। जैसे ही पुलिस टीम गई संचालक शटर बंद कर घर भाग गया। देर शाम तक रेस्टोरेंट बंद था।
सोनीपत . रेस्टोरोंटमें अंधरे में पकड़े गए मजनुओं को चेतावनी देते अधिकारी।
hin_Deva hin_Deva hin_Deva hin_Deva hin_Deva hin_Deva